Taaskord  on viimasest postitusest väga palju aega möödas, aga õigustuseks võib öelda seda, et pokkeris ei ole minu jaoks ka midagi erilist juhtunud - kaardipakke juurde pole saanud, suuri võite pole olnud ja ega eriti mänginud ka pole.  Miks on pealkiri eesmärgitus... sest Everest Pokeris on minusuguse mängija jaoks kaardipaki välja teenimine aastatöö, kui mitte elutöö, sest see on seal naeruväärselt kallis ning mulle sobivaid/meeldivaid ühelauaturniire on vähe ning harva. Eks muidugi võib ju madalas rahalauas  ka neid punkte kokku ajada, aga selle teeb ebameeldivaks kõige halvemini väljanägev/kasutatav soft, mida ma seni kohanud olen. Ehk siis Everesti kaardipakiga olen mõnes mõttes ummikus või nii; peab vist Ebaysse vaatama ja sohki tegema...  Väikest lohutust pakub see, et Unibetis on pokershop taaskäivitunud ja ehkki seal praegu temaatilist kaardipakki ei pakuta, pidavat see sinna peagi jõudma (halb nali oli see, et kui vahepeal pokershop kinni pandi, olid mul kaardid juba tellitud...).